
DISSERTATIO  MEDICA, 


I)E 

MUNERE  ABSORBENTE. 


AUCTORE  J04NNE  MAUDE, 


V ARiAS  et  vehementes  saepe  hominum  dis^ 
putationes  quaestionesque  in  animo  perpen* 
denti,  nihil  unquam  mirabilius  apparuit, 
quam  alacritas,  saepe  enthusiastica,  quacum 
rem  praesentem  utcunque  inutilem  prose¬ 
quuntur,  dum  praeteritae,  neque  minus  per¬ 
quisitae  olim  res,  neglectae  jaceant.  Non 
omnes  utique  attentionem  reipublicae  me¬ 
dicae  aeque  attrahunt,  neque  opus  est :  sed 
quapropter  eandem  rem,  eamque  vitalis  mo- 

menti  cum  theoriis  suis  tum  felici  curatione, 
nunc  insana  quadem  animi  intentione  rima¬ 
rentur  ;  nunc  breviculo  spatiolo  interposito, 
quasi  fucum  ineptum  aliquem  fastidirent, 
negligerentque,  penitus  nescio.  Olim,  quan¬ 
do  Asellius  et  Pecquetus  vasa  lactea  et 
ductum  thoracicum,  deinde  RuDBECKUsaut 
Bakthoi.inus  vasa  lymphatica,  demonstras- 
sent,  medici  et  philosophi  pro  rei  magni¬ 
tudine  moti,  rem  insigni  admiratione  lau¬ 
dibusque  prosecuti  sunt :  quin  et  nuper, 
quando  duo  illustrissimi  viri  Alexander 
Monro  secundus,  et  Joannes  Hunter  usum 
eorundem  lymphaticorum  paulo  accuratius 
aperuissent,  non  ipsos  solummodo,  quod 
par  erat,  de  inventi  gloria  litigare  vidimus, 
sed  omnes  simul  medicos  tunc  temporis 
celebres,  hujus  illiusve  partibus  faventes. 
Neque  hoc  mirum  aut  absurdum  apparere 
debet,  quoniam  haec  vascula  partem  in  cor¬ 
pore  principem  agere  docebant ;  processui 
praesertim  illi  semper  mirabili  nutritionis, 
quo  vetus  quasi  et  effoetus  homo  sibi  aufer¬ 
tur,  novus  autem  vigensque  de  integro  re- 

stituitur,  penitus  necessaria  esse.  His,  ai¬ 
unt,  partes  crescunt,  minuuntur,  finguntur  5 
his,  ulcera,  vulnera,  quaevis  structurae  lae¬ 
siones  resarciuntur,  et  forma  qua  decet,  re¬ 
dintegrantur.  Res  igitur  fuit  non  curiosita¬ 
tis  physiologicae  tantum,  sed  practicae  uti¬ 
litatis  ;  et  clinici  hodierni,  sed  praecipue 
chirurgi,  omnem  fere  recentem  feliciorem 
praxin  ad  hoc  caput  referre  solent. 

En  !  autem,  quanta  rerum,  saltem  momen¬ 
ti  rerum,  mutatio  facta  est.  Professor  Aca¬ 
demiae  Parisiensis,  atque  is  etiam  celeberi- 
mus,  munera  his  vasculis  tributa  prorsus 
alienare,  venisque  tribuere  voluit :  perplu- 
rima,  et  satis  pulchra  experimenta  contra¬ 
ria,  juris  publici  fecit:  praelegendo,  haec,  ut 
putat  non  refraganda  ostentat,  pernegat :  at 
nemo  apud  nos  movet,  vel  inquirit,  necne 
hae  res,  quibus  omnes  fere  opiniones  suae 
et  piaxis  nituntur,  ullo  fundamine  certo 
restent;  hujus  torporis  causam  aliis  quae¬ 
rendam  relinquo  ;  satius  habens,  breviculum 
si  hujus  controversiae  conspectum,  literis 
mandarim. 

Lymphaticorum,  saltem  vasorum  quae 
glandulas  intrant,  apud  Hippocratem  de 
Glandibus  mentionem  factam  invenias ;  A- 
RisTOTELEM,  quoque  Massam,  Fallopium, 
Eustachium,  Vesslingium  et  alios  nonnul¬ 
los  haec  quodammodo  notavisse  Hallerus 
scripsit.  Sed  Olaus  Rudbeck,  juvenis  Sue- 
vicus,  qui  anno  salutis  nostrae  1650,  haeC 
vasa,  et  cursum  ad  ductum  thoracicum,  mon¬ 
stravit,  pro  inventore  plerumque  habetur. 
Bartholinus  tum  clarus  inventum  sibi  vin¬ 
dicare  voluit ;  sed  auctores  eum  parum  inte¬ 
gre  de  tota  re  egisse  credunt.  Post  lympha¬ 
tica  inventa,  propter  rei  difficultatem,  diu 
non  nisi  pauculis  tantum  in  partibus  exis- 
tere  credebantur ;  eo  etiam  tempore  quo 
Hallerus  elementa  illa  immortalia  compo¬ 
suit,  in  dorso  et  cruribus  nondum  monstra¬ 
ta  fuerant.  De  usu  eorum,  vaga  tantum  et 
incerta  fuit  opinio,  donec  magni  quos  dixi 
viri  Monro  atque  Hunter,  facultates  iis 
nobilissimas,  antea  venis  concessas,  attribu¬ 
erunt.  Argumenta  quibus  utebantur  varia 
fuerunt,  et  in  duas  partes  naturaliter  se  di- 

viderunt :  ea  quae  venarum  absorptionem 
evertere  possunt,  et  ea  demum  quae  Lym¬ 
phatica  hoc  munere  fungi  docerent.  Haec 
eo  ordine  quo  facilius  capi  possent,  distribu¬ 
ta,  infra  habebis. 

I.  Lymphatica  absorbere. — Plurima  er¬ 
ant  quae  hanc  opinionem  tuerentur,  sed  ni¬ 
hil  fortius  quam  analogia  inter  haec  vascula 
et  lactea.  De  lacteorum  origine  et  usu 
nihil  diximus,  quia  de  his  nulla  controversia 
movetur ;  experimentis  veterrimi  cujusque 
de  hac  re  cum  recentissimis,  Flandrino,  Ma- 
GENDio,  aliisque  omnino  congruentibus. 
Orificia  eorum  nonnulli,  ut  Cruickshanks, 
in  intestina  interna  patentia  viderunt ;  at-, 
que  perpetuus  nexus  inter  eorum  plenitudi¬ 
nem,  et  processum  concoctionis,  nihil  dubii 
relinquit,  quin  chylum  a  chymo  praeparatum, 
admista  jam  bile  et  succo  pancreatico,  ex 
intestinis  resorbeant,  et  per  ductum  thoraci¬ 
cum  sinistrum  in  sanguinem  circulantem 
tradant. 

jirg.  1 . — Nunc,  praeter  lactea  plurima  va¬ 
sa,  simpliciter  lymphatica  dicta,  ab  intestinis, 
praecipue  a  tunica  externa,  aut  media,  ori¬ 
untur.  Haec  saepe,  atque  diversis  admo¬ 
dum  mesenterii  partibus,  cum  lacteis  con¬ 
currunt,  coeuntque,  chylum  quem  haec 
prius  vexerant,  in  semetipsa  recipientia. 
Haud  raro  contrarium,  fit,  et  lactea  lym¬ 
pham  a  vasis  suis  admittunt*.  Per  glandes 
quoque  conglobatas  ratione  omnino  simili 
nec  raro  simul  transeunt  :  structuram  om¬ 
nino  eandem,  nec  non  vim  contractilem  ha¬ 
bent ;  demum  in  ductum  thoracicum  simili¬ 
ter  desinunt.  Quando  sic  fere  undique  lac¬ 
tea  et  lymphatica  congruunt,  altera  alteris 
saepe  sufficiantur,  quid  impedit,  quin  munus 
absorbendi  quoque  utrisque  commune  sit? 
In  aliis  rebus,  similitudo  structurae,  similitu¬ 
dinem  usus  arguere  ubique  creditur ;  atqui  in 
his  praeter  communem  structuram,  nexum¬ 
que  perpetuum,  muneris  communitas,  saltem 


*  Cruickshanks,  102. 

magna  ex  parte,  per  chylum  in  lymphatica 
translatum,  demonstratur. 

Arg.  2. — In  variis  morbis  genus  lympha¬ 
ticum,  per  tractum  vasculorum  inflammari 
apparet.  Sic  in  syphilide,  virus  fere  peni 
admotum  cito  sese  in  tractu  lymphaticorum 
ejus  ostendit ;  cito  glandes  inguinis  adoritur, 
tumefacit,  ad  inflammationem  cogit.  Si  qui¬ 
dem  virus  in  digitum  manus,  ut  saepe  fit, 
sese  insinuaverit,  lymphatica  brachii  inflam¬ 
mantur,  glandesque  axillae  malum  cito  par¬ 
ticipant.  Idem  quotidie  videtur  in  brachiis 
sectorum,  dum  cadavera  vitiata  parum  caute 
scrutantur,  digito  decorticato  aut  vulnerato. 
In  cancro  demum,  vasa  omnia  lymphatica 
glandesque  vicinae  turgescunt,  ut  omnibus 
chirurgis  notissimum  est.  Sed  hae  res  ma¬ 
nifeste  docent,  malum  propagari,  id  est, 
virus  morbi  fomitem,  secundum  lymphatica 
transferri ;  sed  ne  intrare  quidem  potuisset, 
ni  haec  oribus  patulis  in  partem  ubi  existe- 
bati  hiassent. 

Arg.  3. — Quaecunque  causae  res  coloratas 
in  parte  aliqua  deponunt,  nobile  argumen- 

tum  absorptionis  lymphaticae  praestare  di¬ 
cuntur.  Verbi  causa,  si  sanguis  in  partem 
effusus  fuerit,  ut  in  haemorrhagia  pulmo¬ 
num,  sugillationibus,  et  menstruis  profusis, 
fieri  solet ;  tum  in  vasis  lymphaticis  inde 
ducentibus,  sanguis  lympha  commixtus  vi¬ 
detur. 

Hinc  ut  Bichat *  *  auctor  est,  in  duobus 
cadaveribus  sanguine  in  cavum  thoracis  ef¬ 
fuso  extinctis,’  'lymphatica  pulmonum  san¬ 
guine  infarcta  apparebant :  et  in  pneumato* 
seos  exemplo ‘etiam  aer  in  lymphaticis  de¬ 
tectus  est.  Ejusdem  familiare  erat  experi¬ 
mentum,  bovis  corda  per  sex  horas  aqua 
macerare ;  quo  facto,  lymphatica  plurima 
manifesta  scatebant.  ^ 

Atramentum  scriptorium,  varii  liquores 
arte  colorati,  pus,  et  solida  quaedam  in  cor¬ 
pore  inserta,  in  lymphaticis  inde  ducentibus 
detecta  fuemnt.  Atque  nuper  Majendius 
ipse  t  nobile  hujus  rei  tradidit  exemplum, 

* 

*  Membran.  93. 

Ji'  ^‘  Physiol.  Vol.  II.  194. 

Foeminae  cujusdam  abscessu  in  femore  ex- 
tinctae,  Chirurgus  Dupytren  cadaver  explo¬ 
rabat  :  et  de  abscessu  nondum  rupto,  lymph¬ 
atica  ingentia,  utpote  pinnam  corvinam  ae¬ 
quantia,  atque  pure  repleta,  inde  ducere 
quoquoversum  reperiebat.  Hoc  praeclarum 
documentum  Magendius  deluere  conatu^ 
pus  fingendo  ex  vasi  ipso  inflammato  pro¬ 
venisse.  Sed  haec  gratuita  conjectura  nun¬ 
quam  auctam  vasorum  amplitudinem  expli¬ 
care  poterit.  Hallerus  narrat  se  materiam 
cancrosam  in  vasis  iisdem  notasse. 

Arg.  4. — Quoniam  in  corpore  humano 
nulla  vasa,  quantum  novimus,  humores  ve¬ 
hunt,  praeter  arterias,  venas  et  absorbentia, 
sequitur  ut  lymphatica  humorem  suum  a 
venis  aut  arteriis  accipiant,  aut  e  cavitatibus, 
ut  supponimus,  resorbeant.  Sed  haec  vasa 
a  venis  vel  arteriis  impleri  liquoribus  ne¬ 
queunt,  ideoque,  necessario,  humores  a  ca¬ 
vitatibus  habent,  quod  erat  demonstran¬ 
dum.  Verum  est,  in  raris  nonnullis  exem- 

vir  - 

piis,  lymphatica  a  venis  impleta  fuisse ;  sed 
nunquam,  ut  Monro  secundus  scripsit,  nisi 

cum  manifesta  et  crebra  effusione  :  quo  fac¬ 
to,  lymphatica,  perinde  ac  vascula  sangui- 
fera  minora  rumpuntur,  liquoremque  ad¬ 
mittunt,  eadem  fere  ratione,  qua  lymphatica 
hodie  hydrargyro  repleri  solent.  ’ 

jrg.  5. — Felici  liquoris  tenuis  infusione, 
yasa  lymphatica,  a  cavis  internis  abunde 
oriri  apparent :  unde  credendum  est,  illa  pro 
aequilibrio  humorum  in  his  conservando 
•destinata  fuisse. 

Jrg  6. — Vasa  lymphatica  omnia  per  glan¬ 
des  transeunt,  ideoque,  probabile  est,  ac¬ 
tionem  propriam,  et  omnino  diversam  a  ve¬ 
nis  habent  Quod  si  actio  diversa  sit 
tum  haec  necessario  absorptione  constabit ; 
quoniam  nec  arteriae  nec  venae  liquorem 
vel  minimum  lymphae  similem  continent, 

7. — In  plurimis  piscibus,  praesertim 
Raia  communi,  vasa  lymphatica  aut  valvulis 
omnino  carent,  aut  his  adeo  parvulis  in¬ 
struuntur,  ut  illustrissimus  olim  Monro 


*  Vide  Arg.  4.  supra. 


DE  MUNERE  ABSORBENTE. 


11 


\ 


secundus,  facile  a  truncis  ad  ramos,  per 
totum  eorum  corpus  impleret ;  ita  quidem, 
ut  in  omnes  piscis  superficies  liquor  injec¬ 
tus  abunde  transudaret.  Verisimile  igitur 
est,  haec  lymphatica  in  homine  haud  secus 
ac  in  Raia  in  cavitates  patescere  :  sed  prop¬ 
ter  valvulas  in  homine  perfectiores,  liquores 
haud  longe  retrorsum  per  lymphatica  re¬ 
gredi  posse  ;  ideoque  hac  clarissima  omnium 
demonstratione,  carere. 

j4rg.  8. — Lymphatica,  nunc  bene  constat, 
nunquam  in  venis  terminare  reperiuntur ; 
quod  sperandum  foret,  si  mere  arteriarum 
continuationes  essent.  Hoc  aliud  argumen¬ 
tum  pro  lymphatica  absorptione  nonnullis 
habetur. 

Arg,  9‘ — Si  vasa  ad  partem  quamvis  cur¬ 
rentia,  ligamine  premuntur,  haec  pars  nihil¬ 
ominus  celeriter*  decrescit.  Nunc  venae 
quae  ligamine  quoque  includuntur,  partes 


*  Lentius  fieri  Monro  docet.  Ed.  M^d.  and  Phys. 
Essays,  Vol.  V. 

resorbere  nequeunt ;  arteriae  nequeunt ; 
ideoque  sequitur,  ut  lymphatica,  quae  ex 
forina,  tenuitate,  aliarum,  partium  protec¬ 
tione  minus  premuntur,  hoc  munero  fun¬ 
guntur. 

Arg,  10. — Facultas  absorptionis  quibus¬ 
cunque  vasis  fieri  putetur,  diu,  aliquando  40 
horis  *  post  mortem  in  cadavere  continuatur. 
Quum  autem  vasa  sanguifera  vim  contra¬ 
hendi  suam  brevi  post  obitum  amittant,  dum 
lactea,  bene  constat,  nonnihil  alacrius  ex 
morte  agant  ;  hinc  concludendum  est,  ut  in 
Imo  argumento,  simile  quoque  munus  his 
ac  lymphaticis  esse. 

Arg,  11. — Utrumque  vasorum  genus,  ir- 

«I 

ritabile  perhibetur,'  et  stimuli  reperiri  pos¬ 
sunt,  ut  acidum  sulphuri  cum,  qui  utrum  que 
afficere  valent ;  plurimae  tamen  res  quae 
genus  lymphaticorum,  etiam  post  mortem 
accelerant,  vasa  sanguifera  vehementer  tar¬ 
dare  solent.  Sic  Compressio,  Irritatio,  De- 


*  Cruickshanks,  62. 

bilitatio.  Inutilitas,  Mors  partis ;  quas  quin¬ 
que  causas  absorptionis  dedit  Jo annes  Hun- 
TER ;  non  omnes  certe  stimulant,  quinimo, 
si  Carolo  Bell  credas  omnes  ad  unam, 
diminutam  scilicet  exhalantium  actionem 
referri  possunt.  Febre  quoque,  morbisque 
omnibus  debilitatis  manifeste  actio  lympha¬ 
ticorum  augetur. 

Arg*  12. — Ulceratio  venarum  ipsarum  non¬ 
nullis  argumento  est  absorptionis  lympha¬ 
ticae.  ' 

Arg,  13. — In  mamma  cancrosa  extirpan- 
da,  glandulas  axillae  simul  eradicare  saepe 
necesse  fit ;  atque  in  plurimis  exemplis,  post 
has  ex  ala  evulsas,  brachium  ejus  lateris 
aqua  mire  tumet.  Unde  aqua?  Nemo  dicet 
venas  impeditas  esse  his  amotis  ;  arteriae 
nihil  afficiuntur ;  ideoque  nihil  manet  nisi  ut 
lymphatica  accusentur.  Atque  quid  mani¬ 
festius  est,  quam  quod  his  impeditis  et  ab¬ 
ruptis,  aqua  quam  absorbere  solent,  in  cavis 


*  Anatomy,  Vol.  IV. 

telae  cellulosae  restabit,  sine  fine  accumulan¬ 
da  ;  et  sic  aedema  brachii  informe  super- 
inducet. 

II.  Venas  non  absorbere.— Haec  fere 
sunt  quae  directe  pro  lymphaticorum  ab¬ 
sorptione  dicuntur ;  sequuntur  quae  venas 
ab  hoc  officio  deturbare  creduntur. 

jirg.  1.— -Clarissimus  semperque  veneran¬ 
dus  vir  JoANNES  Hunter,  quando  inter  duas 
sententias  adumbratas  discernere  vellet,  plu¬ 
rima  experimenta  instituit.  Longum  esset 
omnia  hic  enarrare  pericula  :  qui  haec  sigil¬ 
lati  m  velit  ad  librum  (Economiam  Animalem 
inscriptum  adeat. 

Arg,  % — Si  venae,  ut  scriptores  antiquio¬ 
res,  in  intestina  et  a  fortiore  in  alias  mem¬ 
branas  osculis  patulis  aperiant,  sequitur,  ut 
fluida  in  venas  mesentericas  retropulsa  per 
haec  in  intestina  exire  possent.  Experi¬ 
mento  tamen  facto  in  vivo  animali,  nihil  in 
intestinum  mana  it.  Quod  alii  scriptores 
id  post  mortem  fleri  dixerint,  per  effusionem 
vel  rupturam  factam  esse  Hunter  suspicatur. 

Arg.  3. — Jam  supra  docuimus  lymphatica, 
per  venena  corpori  admota,  inflammari;  et 
communicare  inflammationem  per  totum 
cursum  suum.  Si  lymphatica  absorbeant, 
res  haud  difficile  intelligitur';  sed  tum  venae 
quas  absorbere  quoque  credunt,  simili  in¬ 
flammatione  corripi  debent :  quod  vero  nun- 
quam  fit,  nam  inflammatio  venarum,  quae 
vulgo  ut  morbus  describitur,  punctura,  nus¬ 
quam  veneno  adhibito,  efficitur. 

Arg,  4. — Etiamsi  venae  osculis  jam  dictis 
patescerent,  nihilominus  haec  oscula  res  ad¬ 
mittere  nequirent.  Namque  vis  ea  quae 
fluida  secundum  venas  antrorsum  premit, 
introitui  novae  materiae  obstaret.  Hinc  * 
deduxerunt,  propter  hanc  pressionem  venas 
reprimere  posse  lympham  fines  suos  intran¬ 
tem,  non  adjuvare. 

^  Arg,  5. — Cellulae  penis,  quae  vulgo  pro 
exemplo  absorptionis  per  venas  habentur, 
nihil  demonstrant :  cellulae  enim  penis,  ut 


^  Fordyce,  Pract.  Phys.  84. 

vulo[0  dictae,  nihil  sunt  nisi  venarum  dilata- 
tiones  ;  ideoque,  cum  hac  differentia  formae, 
distentio  et  collapsus  penis,  simplicis  con¬ 
gestionis  sanguineae  exemplum  est,  nec 
quidquam  ad  absorptionem  venosam  stabi¬ 
liendam  valet  t. 

Quicunque  haec  argumenta  contra  vena¬ 
rum  absorptionem,  cum  iis  supra  dictis  pro 
absorptione  lymphatica  comparabit ;  negan¬ 
tia  quam  affirmantia  longe  imbecilliora  in¬ 
veniet. 

Tempus  nunc  monet,  ut  ad  contrariam 
partem  nosmet  convertamus ;  ut  ea,  quae 
clarissimus  Magendius,  Flandrin,  aliique 
minoris  notae  quidam  protulerunt,  rite  con¬ 
siderentur.  Ad  quod  effectum  reddendum 
eodem  ordine  quo  prius  usurus  sum,  docu¬ 
mentis  scilicet  ad  lymphatica  pertinentibus, 
ante  positis,  venas  autem  respicientibus  sub¬ 
secutis.  , 


f  Mascagni, 

'  IIL  Lymphatica  non  Absorbere.— Ut 
lymphatica,  dicit  Magendius,  hac  sorbendi 
lympham  facultate  fungi  evincantur,  ne- 
cesse  est  duo  postulata  concedi ;  Imo,  Illud 
fluidum  in  corpore  aliqua  existere :  ^Zdo^ 
Lymphatica  vim  absorbendi  habere  :‘neu- 
trum  constare  affirmat,  et  hisr  documentis 
opinio  ejus  nititur.  i 

«  Argi  1.— Nullus  existit  in  corpore  latex 
lymphae ‘similis,  ideoque  lynipha  aut -sibi 
dissimilis  esse,  diversis  in  locis  debet,  aut  is 
liquor  ab  his  cavis  non  oritur.  *  Hoc  vero  ar¬ 
gumentum  non  magni  aestimandum  est  5 
nam  lympha,  supra  ostenditur,  revera  differt 
pro  rebus  osculis  lymphaticis  subjectis ;  et 
aequabilitas  ejus  consueta  ab  eadem  vi  seli¬ 
gente  pendet,  qua  ex  chymo  diversissimorum 
cibi  in  ventriculum  recepti  generum,  unicus 
tamen  et  aequalissimus  chylus  producitur,, 
Quod  de  lympha  carpit,  chylum,  sanguinem¬ 
que  aeque  in  crimine  volvit. 

Arg.  — Experimenta  affirmantia  Joannis 
Hunter  eventus  omnino  diversos  Gallicis 
manibus  praestiterunt.  '  At  Flandrinum, 

c 

Magendium  et  alios  ejusmodi  hinc  nihil 
duci  posse,  dixisse  oportebat,  non  ex  suis 
experimentis,  placita  sua  eruisse.  Lex  est 
in  philosophia  ;  experimentorum,  unum  po¬ 
sitivum  experimentum,  millia  negativa  obli- 
terare,  plurimae  enim  causae  saepe  incogni¬ 
tae  eventum  optatum  impediant ;  ideoque 
in  hoc  exemplo  si  Joannes  Hunter  semel 
Indicum  colorem  vel  lac  in  absorbentibus 
vidit,  longe  plus  valet,  quam  Flandrinum  et 
Magendium  videre  non  potuisse  :  adde 
quod  nimis  familiariter  de  auctoritate  sua, 
deque  illa  Joannis  Hunter,  agere  viden¬ 
tur, — nolim  offendere,— ^clarus  utique  Ma¬ 
ge  n  mus,  notus  fortasse  apud  suos  Flandri- 
nus, — sed  neuter  sine  mirae  protervitatis 
suspicione  cum  splendidissimo  ingenio,  in¬ 
defessa  diligentia,  locupletissima  auctoritate 
Joannis  Hunter  aut  Monro  secundi  se 
comparare  potest.  Haec  obiter,  nec  elicita 
essent,  nisi  pravam  ratiocinationem  cum 
contemptu  fere  magnorum  virorum  copula¬ 
tam  vidissemus. 

Arg.  3. — Res  in  intestinum  infusae  in 

ductu  thoracico  non  deteguntur.  Hoc  mul¬ 
tum  valet,  hinc  illincve  ;  nam  et  chylus  ipse 
in  sanguinem  receptus  cito  evanescit  5  atque 
quid  mirum  si  res  per  se  minutae,  perque 
plurima  absorbentia  distributae,  tandemque 
incertis  intervallis  ad  ductum  thoracicum 
perventae,  ibique  cum  lympha  totius  fere 
corporis  mixtae ;  quid  mirum,  repeto,  si 
tales  in  tali  conditione  non  oculo  naribusve 
notabiles  sint  ? 

Arg,  4. — Venena  necant,  ductu  thoracico 
ligato,  et  fere  eodem  tempore  ac  fecissent, 
hoc  liberato.  Satis  saepe  Io  !  •  triumphe  de 
hoc  experimento  cantari  audias,  sed  ut  res 
nunc  se  habet,  nihil  valet.  Imprimis  enim 
error  anatomicus  subest,  quoniam  animali¬ 
bus  haud  secus  ac  homini  duo  ductus  sint 
thoracici^  dexter  scilicet  atque  sinister;  quo¬ 
rum  sinistrum  in  his  experimentis  ligave¬ 
runt,  dextrum  autem  praetermiserunt.  At¬ 
qui  cum  lymphatica  variorum  organorum, 
exempli  gratia  hepatis,  partim  ad  ductum 
longum  sinistrum,  partim  ad  ductum  brevi¬ 
culum  dextrum  adeant,  saepissimeque  inter 

se  nexu  repetito  conjungantur,  atque  haec 
cum  aliis  abdominis '  absorbentibus,  ligatura 
unius  ductus,  nisi  alter  simul  ligetur  nihil 
omnino  agit.  Quin  hoc  nexu  omnino  ne¬ 
glecto  Magendius  se  securum  putat,*  si  pro 
certo  habeat  ductum  thoracicum  sinistrum 
non  in  venam  subclavianam,  per  aliud  quam 
quod  jam  clauditur  ostium  patescere.  Ef¬ 
fectus  quoque  venenorum  longe  saepius  a 
genere  nervoso  laeso  quam  absorptione  pro¬ 
veniunt.  '  .  )! 

Arg.  5, — In  intestini  portione  ab  caetero 

I 

canali  alimentarii  separata,  relictis  tantum¬ 
modo  arteria  et  vena  quae  circuitum  sangui¬ 
nis  in  ea  conservare  possint,  iidem  veneno¬ 
rum  effectus  occurrunt.  Hoc  certe  firmum 
apparet ;  sed  lymphatica,  bene  constat,  per 
vasa  mesenterica  presertim  reptare  consues¬ 
cunt,  ideoque  adhuc  integra  secundum  ve¬ 
nam  et  arteriam  relictam,  jaceant,  et  facul¬ 
tatem  absorbendi  suam  exerceant.  v 


*  Physiol.  Vol.  II.  183# 

’  Arg.  6. — Magendius  et  Flandrinus  rebus 
coloratis  lymphatica  implere  nequeunt.  De 
talibus  autem  experimentis  contradictis, 
supra  *  locuti  sumus,  nec  adjiciendum  est, 
nisi  quod  in  vasis  tam  minutis,  tamque  cele¬ 
ribus,  copia  sorpta  rerum, coloratarum  adeo 
parva  sit,  adeoque  rapide  cum  lympha  in 
vasculis  diluta,  ut  non  amplius  visui  appa¬ 
reat. 

‘  Arg,  7« — Ductu  thoracico  ligato,  vinum, 
opium  et  alia  id  genus  medicamenta,  effec¬ 
tus  suos  proprios  eadem  celeritate  perficiunt. 
De  hoc  vide  4.  supra. 

'  Arg.  8. — Etiamsi  venena  varia,  quam  for¬ 
tuita  quam  morbida,  subinde  absorbeantur  ; 
nihilominus  notandum  est,  ut  eadem  inflam¬ 
matio  lymphaticorum  et  tumor  glandium, 
suppuratioque,  saepe  a  simplicissimo  vulnere, 
laceratione,  aut  compressione  violenta,  abs¬ 
que  tamen  omni  viri  suspicione  obveniat. 
Porro,  ex  venenis  inoculatis  lymphatica  qui- 


*  Vide  Arg.  2.  supra. 

dem  tumescere  solere,  sed  venas  aliquando 
comitari,  similiterque  inflammari.  Callide 
autem  omittunt,  lymphatica  saepe,  integra 
ut  videtur  cuticula  ita  intumescere,  quod 
nunquam  venis  accidit. 

9. — Concedunt  quasi  syphilidem  in 
lymphaticis  tandem  sedem  occupare ;  tamen 
ut  a  sanguine  ad  haec  non  provenerit,  pro¬ 
bari  debere  contendunt.  Hoc  nihil  insulsius 
aut  ineptius  esse  potest :  qua  enim  ratione 
in  sanguinem  provenire  potest  ?  Si  in  lati¬ 
cem  venis  devecta  fuerit  materies  morbosa, 
quare  non  glandes  aut  lymphatica  aliarum 
partium,  ut  axillae  quae  proprior  est,  potius 
quam  haec  distantissima  penis  denuo  adori- 
tur  ?  Quare  corpus  nunquam  veneno  syphi¬ 
litico  imbui  apparet,  donec  haec  lymphati¬ 
ca  glandesque  inguinales  transierit  ? 

Arg.  10. — Arterias  et  lymphaticas  conti¬ 
nuas  esse  strenue  contendunt.  Nec  male 
fortasse :  et  argute  satis,  ut  effusionem  quam 
semper  fieri  Monko  docuit,  diluant,  vascula 
lymphatica  duplice  modo,  effusione  scilicet 
atque  injectione,  reperta  fuisse  dicunt.  Sed 

ut  iis  suo  more  respondeatur,  haud  ita  ne- 
cesse  est  omnia  lymphatica  arteriis  oriri  ; 
ideoque  parum  ad  rem  haec  observatio 
faciet. 

Arg.  11. — Raia,  quam  Monro  valvis  lym¬ 
phaticis  carere  invenit,  iis  nihil  ad  rem  fa¬ 
cere  apparet,  quoniam  nimis  longe  a  natura 
et  habitu  corporis  humani  reducitur,  ut 
quidvis  analogiae  inde  deductum  parum  va¬ 
lere  videatur. 

Arg,  12!. — Colorem  lymphae  incertiorem 
esse  volunt  quam  qui  ulli  usui  in  hac  con¬ 
troversia  dirimenda  inservire  possit. 

IV.  Venas  Absorbere. — In  hac  parte 
praecipue  splendet  assiduitas  Magendii,  at¬ 
que  in  hac,  ni  fallor,  tota  vis  ejus  argumen¬ 
torum  convergit. 

Ajrg.  1. — Camphora  in  cavitates  injecta, 
cito  per  spiritum  sese  manifestat.  Hoc  au¬ 
tem  absorptionem  fieri,  non  venas  absorbere 
demonstrat. 

Arg,  2. — Si  portio  alcoholis,  vel  rei  alicu¬ 
ius  aromaticae  in  intestinum  simili  modo 

quo  jam  ostendimus,  separatim  immittatur,^ 
in  venis  mesentericis  primo  et  brevi  percipi¬ 
tur.  Odorifera,  porro,  in  vena  portarum 
deteguntur,  cito  postquam  in  intestinum  in¬ 
jecta  fuerunt. 

Arsr.  3.— Magendius  cum  Dom.  de  Lille, 
experimentum  instituit  quod  rem  extra  ole¬ 
am  dubitationis  collocare  videtur.  Canis 
cujusdam  femur  e*corpore  penitus  separa¬ 
tum  est  praeter  arteriam  et  venam  cruralem^ 
relictas,  ut  sanguinis  circuitum  in  parte  con¬ 
servarent,  sed  curiosissime  tela  cellulosa  sua 
denudatas.  Veneni  illius  subtilissimi,  Upas 
dicti,  grana  duo  in  pulpam  pedis  ejusdem 
femoris  demersa  sunt.  Lapsis  minutis  qua- 
tuor,  effectus  veneni  manifesti  fiebant :  ante 
decimum,  bestia  mortua  est ;  id  est,  tempo¬ 
re  haud  minus  brevi  quam  sine  hac  circum¬ 
cisione,  occidisset. 

4. — Quum  tamen  ut  supra  notavi-» 
mus,  lymphatica  per  vasa  sanguifera  perrep¬ 
tare  solent,  ideoque  sinceritatem  conclusio¬ 
num  ab  hoc  interturbarent ;  visum  est  etiam 
hanc  difficultatem  amoliri.  Femore  igitur. 

lit  supra  separato,  pinnam  corvinam,  sicuti 
in  transfusione  fieri  solet,  in  arteria  et  vena 
inseruit,  vasaque  super  eam  bis  ligando 
figit,  vasaque  in  media  divisit.  Nihilo¬ 
minus,  Upas  ut  antea,  et' eodem  tempore  be¬ 
stiolam  necavit,  atque  mirum  fuit  videre, 
quam  facile  effectus  impediri  aut  accelerari 
possint,  prout  venam  cruralem  inter  digitos 
comprimeret  aut  laxaret  operator.  Vene¬ 
num  igitur  in  hoc  exemplo,  per  venam  cru¬ 
ralem,  ad  corpus  et  vitalia  canis  perveniebat. 
-  Ncbile  tamen  hoc  experimentum  duabus 
adhuc  difficultatibus  urgetur.  Imprimis,  ve¬ 
nenum  in  pulpam,  seu  partem  mollem  hujus 
animalis  pedis  defossum  est :  sed  nihil  defo¬ 
ditur  sine  partium  laceratione  ;  atque  partes 
non  lacerari  possunt  quin  venae  complures 
simul  rumpantur.  In  hoc  experimento  igi¬ 
tur,  multi,  putandum  est,  rami  venae  crura¬ 
lis  in  hac  parte  tentaminis,  vulnerabuntur  ; 
quod  cum  ita  fieret,  nemo  dicere  potest, 
necne  venenum  aeque  per  lacerationem  et 
aperturam  venae,  aut  orificium  absorbens^ 
intromissum  fuerit.  Ne  igitur  in  hac  parte 
claudicet  experimentum  adeo  firmum  simul 

et  ingeniosum,  vulneris  loco,  abradatur  le¬ 
nissime  cuticula  donec  in  pulpa  pedis  tenu¬ 
issima  sit ;  deinde  admoveatur  Upas  vel 

quodvis  venenum  fortius,  ut  simplice  ab- 

\ 

sorptione  tantum  inhaletur.  Porro,  expe¬ 
rimentum  perfectius  fuisset,  si  vasa  quae¬ 
dam  lymphatica,'  qualia  venam  saphaenam 
comitari  solent,  relicta  fuerint,  vasis  sangui- 
feris  omnino  remotis,  tum  procul  dubio  ap¬ 
paruisset,  annon  haec  vasa  aliquid  absorben¬ 
do  valent.  Has  varietates,  Deo  volente,  ex¬ 
perimento  subjicere  quam  primum  decrevi¬ 
mus  ;  sed  interim  literis  proposita  talia  man¬ 
dari,  utile  esse  apparuit. 

.  Arg,  5. — Absorptio  in  locis  saepe  fit,  ubi 
nulla  lymphatica  existunt.  Sic  in  cerebro, 
in  oculo,  in  variis  demum  structuris  lympha¬ 
ticis  carentibus,  absorptio  frequentissime  vi¬ 
detur.  Hoc  autem  affirmare,  quaestionem, 
ut  dicunt,  postulare  est ;  nam  ex  eadem 
analogia,  qua  arterias  venasque  in  partibus 
quibus  non  anatomice  demonstrari  solent, 
existere  credamus,  haec  quoque  lymphatica 
in  cerebro,  in  oculo  aliisque  partibus  citatis 

inesse  judicamus.  Hinc,  cum  dicunt  ab¬ 
sorptionem  fieri  ubi  nulla  lymphatica  sunt, 
lymphaticorum  absentiam  assumunt :  atque 
eadem  ratio  quae  lymphatica  abesse  docet, 
venas  quoque  minutiores,  certe  absorbentes 
abesse  probabit. 

Arg,  6. — In  animalibis  invertebratis  ab¬ 
sorptio  fit,  quibus  tamen  nulla  lymphatica 
sunt,  sed  vasa  sanguifera  perplurima.  Nescio 
quomodo  hic  mihi  subridere  videor,  quando 
hos  auctores  experimenta  de  Raia  tracta  ad¬ 
mittere  nolle  propter  dissimilitudinem  vas¬ 
culosi  generis  in  hoc  pisce,  'et  homine,  re¬ 
cordor  ;  hic  tamen  animalcula,  siquidem 
animalcula  sint,  quibus  vel  solida  ab  homi¬ 
ne  omnino  discrepant,  vasculorum  genus 
unum  penitus  deest,  in  auxilium  suum  ad¬ 
vocare  !  in  his  utique  animalibus,  quibus 
propria  absorbentia  desunt,  necesse  erat, 
munus  illud  per  sola  vasa  relicta,  sanguini- 
fera  nimirum,  perfici. 

Arg.  7* — Ductus  thoracicus  nimis  tenuis 
et  contractus  est  ut  immensam  vim  humo¬ 
rum  et  solidorum  in  corpore  receptorum 

transmittat.  Vetus  illud  Darwinio  quoque 
objectum  fuit,  nec  certe  pro  levi  argumento 
habendum  est.  Ductus  enim  ab  octava  ad 
quartam  pollicis  partem  crassus,  omnem 
vim  aquarum  illam,  quam  diabeticus  quotidie 
per  se  transmittit,  vix  capere  posse  videtur  : 
saltem  primo  intuitu.  Cruicksuanks  enim 
rem  experimento  subjicit ;  invenitque  duc¬ 
tum  thoracicum  plusquam  sufficere  ad  om¬ 
nes  corporis  humores  quos  novimus  idoneo 
tempore  transmittendos.  Cadit  igitur  in 
hoc  sensu  argumentum. 

Haec  fere  documenta  sunt  quibus  lym¬ 
phatica  de  munere  suo  deturbare,  venas 
autem  iis  sufficere  voluerunt.  Confitendum 
est  Magendium  non  iis  quae  lymphatica 
oppugnant,  firmissime  credidisse  y  etiam  ne¬ 
gare  se  credere  eorum  officium  penitus  ex¬ 
pugnatum.  Sed  in  tota  disputatione  haec 
argumenta  cum  iis  absorptionem  venarum 
probantibus  ita  commiscuit,  ut  separari,  nisi 
aegerrime,  nequeant.  Si  quis  hic  similiter 
ac  supra,  probationem  absorptioqis  venosae 
cum  confutatione  lymphaticorum  comparet, 

probationem  utique  firmiorem  multo  inveni¬ 
et  ;  unde  sequitur,  et  conclusio,  ni  multum 
fallor,  verisim illima  est : 

1^720,  Probabilius  esse  lymphatica  absor¬ 
bere  quam  non  absorbere. 

Probabilius  esse  venas  absorbere 
quam  non  absorbere. 

Ex  his  duabus  legitimis  conclusionibus 
quid  ducendum  est  ?  Opinio  simplex  et 
aperta, — quam  omnes  usque  tenuissemus,  ni 
diligentia  nimia  anatomicorum  altera  vasa 
pro  alteris  quibus  plus  studerent  rejicienti¬ 
um,  e  via  seduxisset, — nimirum  utrumque 
genus  vasorum,  sed  suo  utrumque  more,  su¬ 
isque  conditionibus,  absorbere.  Quod  enim 
sub  certa  violentia  res  alienae  viam  sibi  in 
venas  faciant,  nemo  post  experimenta  Ma- 
GENDii  dubitabit ;  quodque  in  absorbentibus 
quoque  inventae  sunt,  et  semper  fere  post 
certos  morbos  reperiantur,  ex  prima  hujus 
opusculi  parte  manifestum  est.  Sed  ex  om¬ 
nibus  experimentis  supra  citatis,  omnibus 
observatis,  non  apparet,  quod  vel  in  uno 
exemplo,  hae  res  alienae  venas  eadem  qua 

lymphatica  conditione  intrassent.  Neque  ve¬ 
ro  hoc  temere  sperandum  est.  Vasa  enim 
divercissimo  stimulo  parent  5  nec  verisimile 
fuisset  easdem  res  haec  ad  eandem  actionem 
impellere.  Si  conjectura  quam  periclitamur 
vera  sit,  atque,  ut  argumenta  nunc  se  ha¬ 
bent,  non  video  quomodo  refelli  possit  5 
practicas  quasdem  utilitates  inde  provenire 
manifestum  est.  Nonullae  enim  res  in  sys¬ 
tema  venosum  agunt,  quae  nullum  in  lym¬ 
phatica  elFectum  producunt,  et  vice  versa ; 
quapropter  curatio  fortasse  in  iis  exemplis, 
quibus  functionem  absorbentem  temperare 
necesse  est,  nova  omnino  erit  adhibenda. 
In  ulcedbus  pravis,  ignavis,  et  fortasse  in 
cancro,  ubi  varices  magni  circa  margines 
formantur,  haemorrhagiam  que  minitari  ap¬ 
parent,  ex  his  principiis  aliquid  ad  curatio¬ 
nem  utile  eruere  poterimus.  Varix  quidem 
ubicunque  accidit,  nexum  nonnullum  cum 
absorptione  mutata  habere  solet,  et  saepe  ab 
eadem  rite  temparata  removeri  apparet. 

